**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ**   
 31.12.2017թ.

Հարգարժա´ն հայրենակիցներ.

Սիրելի´ թալինցիներ.

Ջերմորեն ողջունում եմ Ձեզ Ամանորի և Սուրբ Ծննդյան տոների կապակցությամբ:

Հաշված ժամեր անց 2017 թվականը կդառնա պատմություն և բարի ավանդույթով մենք կշնորհավորենք միմիանց և կմաղթենք հաջողություն 2018 թվականի համար:

Անցնող տարին առիթ է ամփոփելու մեր ձեռքբերումները և ուղղենշելու՝ անելիքները:

Մենք մուտք ենք գործում 2018 թվական:

Ավանդաբար, այս տոնական գիշերը, մենք բաժակ ենք բարձրացնում շնորհավորելու մեր ժողովրդին, մեր ընտանիքին և մեր զինվորներին՝ այն ամուր վահանին, որի թիկունքում ապրում ենք մենք:

Հարգելի´ թալինցիներ.

Ցանկանում եմ, որ 2018 թվականին ձեր ընտանիքներում տիրի սերը, հարգանքը, որ ձեզանից յուրաքանչյուրը 2018 թվականին ավելի շատ երջանկության զգացողություն ունենա: Ցանկանում եմ, որ իրականություն դառնան ձեր բոլոր նվիրական ծրագրերը, նպատակներն ու նախաձեռնությունները:

Մեզ համար ամենակարևորը և վճռորոշը լինելու է այն, ինչ մենք ենք անելու մեր ընտանիքների համար, մեր երկրի ու մեր համայնքի համար:

Մենք միասին շարունակելու ենք մեր ուղին ազատ, ապահով և բարեկեցիկ Հայաստան կառուցելու համար: Որքան էլ փոքր համարենք մեր երկիրը, մենք աշխարհի մի մասն ենք և աշխարհի շատ ազգերի նման մենք էլ ենք տոնում մեր Ամանորն ու Սուրբ Ծնունդը:

Մաղթենք աշխարհին և մեր երկրին խաղաղություն, մաղթենք մեր զինվորներին անվտանգ ծառայություն: Ամանորը և Սուրբ Ծնունդը դիմավորենք ապրելով և արարելով, նոր հույսերով, համոզված, որ մեր տունը, մեր համայնքը և մեր Հայաստանը մենք ենք կառուցում և կառուցում ենք ճիշտ հիմքով:

Սիրելի´ հայրենակիցներ, թալինցիներ.

Մաղթում եմ ձեզ հաջողություններ, երջանկություն, ուրախ ու բերկրալի 2018 թվական:

Շնորհավոր Ամանոր և Սուրբ Ծնունդ:

**Հարգանքներով՝**

**Թալին համայնքի ղեկավար Սարգիս Արամյան**